Obos-sjef: - Å bygge bolig under 45.000 er umulig i Oslo

Obos-sjefen mener de høye byggekostnadene medfører at selskapet mange steder ikke klarer å selge boligene til markedspris.

HØYE BYGGEPRISER: Obos-sjef Martin Mæland mener høye byggekostnader gjør at de mange steder ikke kommer ned på markedspris. Vis mer byoutline Hans Fredrik Asbjørnsen

Publisert: Oppdatert: 26. april 2012 10:15 , Publisert: 26. april 2012 07:26

- Man kan bygge rimeligere der tomteprisene er lavere, men jeg vil si det er meget vanskelig - om enn ikke umulig - å bygge nye boliger i Oslo for under 45.000 kroner per kvadratmeter i dagens marked, sier Obos-sjef Martin Mæland til Finansavisen.

Han forklarer at Obos nærmer seg 30.000 kroner i entreprisekostnad per kvadratmeter.

- I tillegg har tomteprisene jo gått til himmels, så når man tar med det og alle andre kostnader som kommer i tillegg, havner man fort på det dobbelte i riktig attraktive deler av Oslo.

LES OGSÅ: - Boligprisene i Oslo 30 prosent for høye

Selger ikke

De høye byggekostnadene gjør at Obos sliter med å kunne tilby boligene de bygger til markedspris.

Mæland trekker frem blant annet Groruddalen som et område hvor de ikke har klart å komme ned på markedspris, og hvor boligene ikke blir solgt.

Onsdag legger eiendomsmeglerne frem sin boligprisstatistikk, følg med på E24 fra klokken 11.

Sliter med salget

Ferske tall for nyboligsalget viser at det ikke bare er Obos som sliter i Oslo.

De siste to månedene har salget av nye boliger gått ned med 6 prosent sammenlignet med samme periode i fjor, viser tall fra Econ.

- Det er vanskelig å si hvorfor pilene peker nedover i Oslo. Men det kan skyldes en metning i markedet, et høyt prisnivå og det kan også skyldes at de nye boligene ikke har truffet riktig segment. Vi ser at det er veldig mange dyre boliger på markedet. Etterspørselen er i et annet prissegment, sier han til E24.

Utenfor Oslo øker salget, og det betyr at salget for hele Østlandet økte med 36 prosent sammenlignet med forrige tomånedersperiode.

LES OGSÅ:

Her kan du lese mer om Eiendom